rejauldu/bengali-wikipedia huggingface dataset:
লেপচা, রোংকুপ ও রোংপা ইত্যাদি বিবিধ নামে পরিচিত এই জাতি ভারতীয় রাজ্য সিকিম এবং নেপালের আদিবাসী জনজাতি হিসাবে পরিচিত। এদের সর্বমোট সংখ্যা প্রায় ৮০,০০০।  পশ্চিম ও দক্ষিণ-পশ্চিম ভুটান, তিব্বত, দার্জিলিং, পূর্ব নেপালের কোশি প্রদেশ এবং পশ্চিমবঙ্গের পার্বত্য অঞ্চলে অনেক লেপচা জাতির লোকেদের দেখা পাওয়া যায়। অঞ্চলভেদে লেপচা জনগোষ্ঠী চারটি প্রধান স্বতন্ত্র সম্প্রদায়ের সমন্বয়ে গঠিত। এই চার সম্প্রদায়ের নাম হল, সিকিমের রেঞ্জংমু; কালিম্পং, কার্সিয়ং এবং মিরিকের দামসাংমু; নেপালের ইলাম জেলার ইলামু; দক্ষিণ-পশ্চিম ভুটানের সামতসে এবং চুখার প্রমু।     লেপচাদের নিজস্ব ভাষা আছে, যা লেপচা ভাষা নামে পরিচিত। এটি তিব্বত-বার্মা ভাষার বোডিশ-হিমালয়  ভাষাগোষ্ঠীর অন্তর্গত। লেপচারা তাদের ভাষা তাদের নিজস্ব লিপিতে লেখে, যাকে বলা হয় রং বা লেপচা লিপি, যা তিব্বতি লিপি থেকে উদ্ভূত। এই লিপি ও ভাষা সতেরো এবং আঠারো শতকের মধ্যে বিকশিত হয়েছিল। সম্ভবত সিকিমের তৃতীয় চোগিয়াল (তিব্বতীয় রাজা) এর রাজত্বকালে থিকুং মুন্সুলং নামে একজন লেপচা পণ্ডিত দ্বারা এই ভাষার বিকাশ ঘটে।   বেশিরভাগ লেপচারা বৌদ্ধ, যদিও লেপচাদের একটি বিশাল সংখ্যক জনগন আজ খ্রিস্টধর্ম গ্রহণ করেছে।   কিছু লেপচা তাদের শামানবাদী ধর্ম ত্যাগ করেনি। লেপচাদের শামানবাদী ধর্ম মুন নামে পরিচিত। কিছু বিশেষ লেপচা জনজাতিদের লোক মুন এবং বৌদ্ধ ধর্ম উভয়েরই আচার একত্রে পালন করে। লেপচা জনজাতির একটি আচার ট্যান্ডং লো রুমফ্যাট নামে পরিচিত। এটি লেপচাদের একটি স্থানীয় অনুষ্ঠান যাতে তারা তাদের আঞ্চলিক পাহাড় ও পর্বতশৃঙ্গদের নিয়মিতভাবে পূজা করে ও সম্মানিত করে।   সিকিমের লেপচারা ৩৭০ টিরও বেশি প্রজাতির প্রাণী, ছত্রাক এবং গাছপালা তাদের আচার ও অনুষ্ঠানে ব্যবহার করে।  নেপালের ২০০১ সালের আদমশুমারি অনুসারে, নেপালের ৩,৬৬০ জন লেপচা জনজাতির মধ্যে ৮৮.৮০% বৌদ্ধ এবং ৭.৬২% হিন্দু। সিকিম, দার্জিলিং এবং কালিম্পং পাহাড়ের অনেক লেপচা খ্রিস্টান ধর্ম গ্রহন করেছে   যদিও এদের মধ্যে বৌদ্ধ ধর্মও প্রচলিত।   তথ্যসূত্র   বিষয়শ্রেণী:দক্ষিণ এশীয় জনগোষ্ঠী বিষয়শ্রেণী:উত্তর-পূর্ব ভারতের জাতিগোষ্ঠী বিষয়শ্রেণী:ভারতের তফসিলি জনজাতি বিষয়শ্রেণী:পশ্চিমবঙ্গের উপজাতি বিষয়শ্রেণী:ভারতের বৌদ্ধ সম্প্রদায় বিষয়শ্রেণী:সিকিম বিষয়শ্রেণী:চীনা-তিব্বতি ভাষার ব্যক্তি বিষয়শ্রেণী:নেপালের জাতিগোষ্ঠী বিষয়শ্রেণী:ভুটানের জাতিগোষ্ঠী
থাম্ব|শ্রপশায়ারের কাউন্টি পতাকা শ্রপশার () যুক্তরাজ্যের পশ্চিমভাগে, ওয়েল্‌সের সাথে সীমান্তে অবস্থিত একটি কাউন্টি। শ্রুজবেরি কাউন্টিটির রাজধানী শহর। এর আয়তন ৩,৪৯০ বর্গকিলোমিটার এবং লোকসংখ্যা প্রায় ৩ লক্ষ। সেভার্ন নদী শ্রপশার কাউন্টিকে দুইটি অঞ্চলে ভাগ করেছে। নদীর উত্তর ও উত্তর-পূর্বের অঞ্চলে ভূমি সমতল ও এখানে কৃষিকাজ হয়। নদীর দক্ষিণ ও দক্ষিণ-পশ্চিমের এলাকা পাহাড়ি এবং এখানে ভেড়া ও অন্যান্য গবাদি পশু পালন করা হয়। কাউন্টিটি কৃষিপ্রধান অঞ্চল হলেও এখানে লোহা এবং ধাতুজাত বিভিন্ন দ্রব্য ও যন্ত্রপাতি তৈরির কারখানা আছে। স্বল্প পরিমাণে কয়লাও উত্তোলিত হয়। অতীতে এলাকাটি স্যাক্সন রাজ্য মার্সিয়ার অংশ ছিল। স্যাক্সনের পশ্চিমের কেল্টীয় জাতির লোকদের বিরুদ্ধে প্রতিরক্ষার জন্য ওফা-র ডাইক নামের প্রাচীর নির্মাণ করে। মধ্যযুগে শহরটি ইংল্যান্ড ও ওয়েল্‌সের মধ্যকার সীমান্ত বিবাদের মধ্যে পড়ে যায়। এলাকাটি একসময় সালোপ নামেও পরিচিত ছিল।  শ্রপশার কাউন্টিতে চার্লস ডারউইন, উইনফ্রেড ওয়েন, প্রমুখ বিশিষ্ট ব্যক্তি জন্মগ্রহণ করেন।  বিষয়শ্রেণী:ইংল্যান্ডের কাউন্টি বিষয়শ্রেণী:ইংল্যান্ডের আনুষ্ঠানিক কাউন্টি
বাহরাইনের ন্যাশনাল গার্ড () বাহরাইন প্রতিরক্ষা বাহিনী থেকে পৃথক সামরিক বাহিনী। ন্যাশনাল গার্ড অভ্যন্তরীণ নিরাপত্তা এবং বাহ্যিক হুমকি থেকে রক্ষা করতে বাহরাইন প্রতিরক্ষা বাহিনীকে সহায়তা করার জন্য দায়বদ্ধ।The World Factbook এটি ১৯৯৭ সালে তৎকালীন আমির ঈসা বিন সালমান আল খলিফা কর্তৃক একটি রাজকীয় ডিক্রির মাধ্যমে প্রতিষ্ঠিত হয়েছিল।  বর্তমানে ন্যাশনাল গার্ডের নেতৃত্বে রয়েছেন বাদশাহ হামাদ বিন ঈসা আল খলিফার ভাই জেনারেল মোহাম্মদ বিন ইসা আল খলিফা।https://www.crownprince.bh/en/media-centre/news/15422/2023/6/8/HRH-the-Crown-Prince,-Deputy-Supreme-Commander-of-the-Armed-Forces-and-Prime-Minister-congratulated-by-National-Guard-Commanderhttps://www.bna.bh/en/NationalGuardCommandermeetswithPakistansChiefofArmyStaff.aspx?cms=q8FmFJgiscL2fwIzON1%2BDsfWKdmYTStGYMQd0B%2Bwob0%3D এটি প্রায় ৩,৮০০ জন কর্মী নিয়ে গঠিত।  ২০১১ সালে বাহরাইনের অভ্যুত্থানের সময় সহিংস বিক্ষোভকারীদের ধ্বংসযজ্ঞের পরে শৃঙ্খলা ও শান্তি পুনরুদ্ধারে বাহরাইন সরকারের সফল প্রচেষ্টায় ন্যাশনাল গার্ড জড়িত ছিল।   তথ্যসূত্র   বিষয়শ্রেণী:বাহরাইন জড়িত যুদ্ধ বিষয়শ্রেণী:বাহরাইন
ঘনশ্যাম সারদা (জন্ম ১৯৫৯) একজন ভারতীয় উদ্যোগপতি, এবং ২,৫০০ কোটি মূল্যের সারদা গ্রুপ অফ ইণ্ডাস্ট্রিস বা সারদা শিল্প গোষ্ঠীর মালিক। এই শিল্প গোষ্ঠী মূলতঃ পাটজাত দ্রব্য এবং তথ্যপপ্রক্সুক্তি বিভাগে কাজ করে।   ব্যাবসাসমূহ  ঘনশ্যাম সারদা'র অধীনে থাকা  সারদা গ্রুপ অফ ইণ্ডাস্ট্রিস বা সারদা শিল্প গোষ্ঠীর শাখা পশ্চিমবঙ্গের নানা স্থানে রয়েছে, যদিও এর মুখ্য কার্যালয় কলকাতা শহরে। এই গোষ্ঠীর ৮টি কারখানা রয়েছে যা থেকে প্রতিদিন ৫০০ টন পাটজাতীয় দ্রব্যাদি উৎপাদিত হয়। পশ্চিমবঙ্গের বাইরেও কিছু স্থানে যেমন রাজস্থান রাজ্যের আলোয়ার শহরের সারদার কারখানা রয়েছে।   ব্যক্তিগত জীবন  ঘনশ্যাম সারদা সমাজসেবার সঙ্গে সনযুক্ত, এবং বিভিন্ন সামাজিক কাজ এবং পরিষেবায় আর্থিক সহয়ায়তা করেছেন। ঘনশ্যাম সারদার কন্যাসন্তান ২০০৭ সালে বিবাহবদ্ধ হন। ঘনশ্যাম সারদার এক ভাই রয়েছে, যাঁর নাম গোবিন্দ সারদা।   তথ্যসূত্র   বিষয়শ্রেণী:১৯৫৯-এ জন্ম বিষয়শ্রেণী:ভারতীয় ব্যবসায়ী
মোবারক গথ বা মোবারক গ্রাম ( ) পাকিস্তানের সিন্ধু, করাচির কিয়ামারি টাউনের একটি মাছ ধরার গ্রাম। এটি করাচির পশ্চিম জেলার আরব সাগরের তীরে অবস্থিত।Mubarak Village, a forgotten part of Karachi   জনসংখ্যা  গ্রামটি শহরের কেন্দ্র থেকে ৩০ কিমি দূরে, এর জনসংখ্যা ১০,০০০ এরও অধিক। A Karachi fisherman's tale — In search of lobsters and livelihood এই গ্রামের অধিকাংশ মানুষ বেলুচ।   মাছ ধরার গ্রাম  থাম্ব| করাচির মোবারক গ্রামে মাছ ধরার নৌকার দৃশ্য করাচির দ্বিতীয় বৃহত্তম মৎস্যজীবী এলাকা মোবারক গ্রামে জেটি, গ্যাস, স্বাস্থ্য এবং শিক্ষাসহ মৌলিক সুবিধা নেই, যদিও এটি পাকিস্তানের স্বাধীনতার আগেও ছিল। স্থানীয় লোকদের অধিকাংশই মৎস্য চাষের সাথে জড়িত। গ্রামের প্রধান অর্থনৈতিক কর্মকাণ্ড হল মাছ ধরা এবং নির্মাণ এবং সম্প্রদায়, সামাজিক এবং ব্যক্তিগত সেবা।  এই অবহেলিত জেলেরা, যাদের পূর্বপুরুষরা এখানে প্রায় ২০০ বছর ধরে বসবাস করছেন, তাদের সব মৌলিক সুবিধার অভাব রয়েছে: তাদের মাছ ধরার জন্য কোন ঘাটি বা জেটি নেই, না তাদের আছে পরিষ্কার পানি, শিক্ষা ও স্বাস্থ্য সুবিধা। সম্প্রতি, শহর জেলা সরকার একটি মাতৃত্বকালীন বাড়ির ভবনও তৈরি করেছে। জনগণের ক্রমাগত দাবি সত্ত্বেও এখন পর্যন্ত কোন মেডিকেল অফিসার নিয়োগ করা হয়নি। তবে জরুরী ক্ষেত্রে, বিশেষ করে মাতৃত্বকালীন ক্ষেত্রে মোকাবেলা করার কোন ব্যবস্থা নেই।  ২০০৯ সালে মুখ্যমন্ত্রী কাইম আলী শাহ মোবারক গ্রামকে আধুনিক ধারায় গড়ে তোলার ঘোষণা দিয়েছিলেন এবং সেখানে নির্মাণ কাজ শুরু হয়েছিল। সরকার বিদ্যুৎ সুবিধা স্থাপন করেছে, খুঁটি স্থাপন করেছে, পয়ঃনিষ্কাশন ব্যবস্থা, শিক্ষা, স্বাস্থ্যসেবা এবং এলাকায় মৌলিক সুবিধার অন্যান্য প্রকল্পের কাজ শুরু করেছে। প্রকল্পের পঞ্চাশ শতাংশ কাজ শেষ হওয়ার পর, সরকার কোন যুক্তি ছাড়াই মডেল গ্রাম পরিকল্পনা বাতিল করে উন্নয়ন কাজ বন্ধ করে দিয়েছে এখন অর্ধেক এলাকায়, বাসিন্দাদের বিদ্যুৎ সরবরাহের জন্য খুঁটি, পিএমটি, বৈদ্যুতিক তার ইত্যাদি স্থাপন করা হয়েছে, বাকিগুলি এখনও মৌলিক সুযোগ -সুবিধার জন্য অবকাঠামো রাখার জন্য সরকারের প্রতিক্রিয়ার অপেক্ষায় রয়েছে।   জলক্রীড়া  মোবারক গ্রাম থেকে চূর্ণা দ্বীপ এক ঘন্টা দূরে, যা জল খেলাধুলার আকর্ষণের কেন্দ্র হয়ে উঠেছে। Churna Island Package: Snorkeling জলক্রীড়া এবং অন্যান্য কার্যক্রমের জনপ্রিয়তা স্থানীয়দের জন্য কিছু পরিমাণে কর্মসংস্থান ও রাজস্ব এনেছে।   চূর্ণা দ্বীপ থেকে মোবারক গ্রাম পর্যন্ত তেল ছিটানো  ২০১৮ সালের অক্টোবরে মোবারক গ্রামের জেলেরা করাচির উপকূলীয় বেল্টে তেল ছড়িয়ে পড়ার কারণে কয়েক সপ্তাহ ধরে তাদের বাণিজ্য চালাতে পারেনি। ছড়িয়ে পড়ার ফলে এলাকায় বড় ধরনের পরিবেশগত বিপদ দেখা দিয়েছিল। ফেডারেল, সিন্ধু এবং বেলুচিস্তান সরকার ঘটনা তদন্তের জন্য কমিটি গঠন করেছে কিন্তু আজ পর্যন্ত, কারণ নির্ধারণে ব্যর্থ হয়েছে। এতে জেলেদের জীবনযাত্রার উপর খারাপ প্রভাব পড়েছে। এই ঘটনার পর থেকে জেলেরা মাছ ধরতে পারছে না কারণ এই তেল ছড়ানোতে সামুদ্রিক জীবন খারাপভাবে ক্ষতিগ্রস্ত হয়েছে এবং তারা প্রতিদিন মাত্র একটি খাবার পাচ্ছে। প্রাদেশিক ও ফেডারেল সরকারের উচিত ছিল এই সম্প্রদায়ের জন্য একটি পুনর্বাসন কর্মসূচি চালু করা, কিন্তু তারা এ ব্যাপারে কোন মনোযোগ দেয়নি।   বহিঃসংযোগ    মোবারক গথ উইকিমাপিয়া  মোবারক গোথ গ্রাম  করাচি | মোবারক গ্রামে জীবন   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:পাকিস্তানের সাগর বিষয়শ্রেণী:কিয়ামারি শহর বিষয়শ্রেণী:করাচির প্রতিবেশীকুল বিষয়শ্রেণী:করাচির নিকটবর্তী অঞ্চল বিষয়শ্রেণী:করাচির সমুদ্র সৈকত
thumb|এক্সটার্ম, এক্স উইন্ডো সিস্টেমের একটি জনপ্রিয় টার্মিনাল ইমুলেটর  টার্মিনাল ইমুলেটর, টার্মিনাল এপ্লিকেশন, অথবা টার্ম, () হলো একটি প্রোগ্রাম যেটি কোন ডিসপ্লে আর্কিটেকচারের মধ্যে একটি ভিডিও টার্মিনাল ইমুলেট করে। শেল বা টেক্সট টার্মিনালের সমার্থক হলেও, "টার্মিনাল" শব্দের মাধ্যমে গ্রাফিক্যাল ইন্টারফেস সহ সমস্ত দূরবর্তী টার্মিনালকে সংজ্ঞায়িত করা হয়। গ্রাফিক্যাল ইউজার ইন্টারফেসের অভ্যন্তরে টার্মিনাল ইমুলেটরকে প্রায়শই "টার্মিনাল উইন্ডো" বলে ডাকা হয়৷  টার্মিনাল উইন্ডো ব্যবহারকারীকে টেক্সট টার্মিনাল ও কমান্ড-লাইন ইন্টারফেস ও টেক্সট ইউজার ইন্টারফেসসহ এর সমস্ত এপ্লিকেশনে প্রবেশাধিকার দেয়৷ এটি একই যন্ত্র বা টেলনেট, সিকিউর শেল ও ডায়াল-আপের মাধ্যমে ভিন্ন যন্ত্র থেকেও চলতে পারে। ইউনিক্স-সদৃশ অপারেটিং সিস্টেমে, লোকাল মেশিনে এক বা একাধিক টার্মিনাল সংযুক্ত থাকাটা স্বাভাবিক৷  টার্মিনালগুলো সাধারণত  রঙ নির্বাচন ও কার্সর পজিশন নিয়ন্ত্রণের জন্য একগুচ্ছ এসকেপ সিকুয়েন্স সমর্থন করে৷   তথ্যসূত্র   বিষয়শ্রেণী:ব্যবহারকারী ইন্টারফেস বিষয়শ্রেণী:টার্মিনাল ইমুলেটর
হিতোশি আশিদা (芦田 均, আশিদা হিতোশি ; ১৫ নভেম্বর ১৮৮৭ - ২০ জুন ১৯৫৯) ছিলেন একজন জাপানি রাজনীতিবিদ। তিনি ১৯৪৮ সালে জাপানের প্রধানমন্ত্রী হিসেবে দায়িত্ব পালন করেছিলেন। যুদ্ধোত্তর রাজনৈতিক দৃশ্যপটে তিনি একজন বিশিষ্ট ব্যক্তিত্ব ছিলেন। তবে তার মন্ত্রিসভার দুই মন্ত্রীর বিরুদ্ধে দুর্নীতি কেলেঙ্কারি (শোওয়া ডেনকো জিকেন) অভিযোগ হলে তিনি দায়িত্ব থেকে পদত্যাগে বাধ্য হয়েছিলেন।   প্রারম্ভিক এবং শিক্ষাজীবন  হিতোশি কিয়োতোর ফুকুচিয়ামায় জন্মগ্রহণ করেন। হিতোশি ছিলেন তার বাবা-মার দ্বিতীয় পুত্র। তার বাবা শিকানোসুকে আশিদা ছিলেন একজন রাজনীতিবিদ এবং ব্যাংকার। তিনি প্রতিনিধি পরিষদের সদস্য এবং নোকো ব্যাংকের পরিচালক হিসেবে দায়িত্ব পালন করেছিলেন। তার দাদা জিজায়েমন আশিদা ছিলেন জমিদার এবং গ্রামের প্রধান (নানুশি)।  তিনি টোকিও ইম্পেরিয়াল বিশ্ববিদ্যালয়ে ফরাসি নাগরিক আইন অধ্যয়ন করেন। স্নাতক শেষ করার পর, তিনি বিশ বছর পররাষ্ট্র মন্ত্রণালয়ে কাজ করেন।   তথ্যসূত্র   বিষয়শ্রেণী:১৮৮৭-এ জন্ম বিষয়শ্রেণী:১৯৫৯-এ মৃত্যু বিষয়শ্রেণী:২০শ শতাব্দীর জাপানের প্রধানমন্ত্রী বিষয়শ্রেণী:জাপানের উপ-প্রধানমন্ত্রী বিষয়শ্রেণী:জাপানের পররাষ্ট্রমন্ত্রী বিষয়শ্রেণী:কিয়োতো প্রশাসনিক অঞ্চলের রাজনীতিবিদ
সেলিমা রহমান বাংলাদেশ জাতীয়তাবাদী দল (বিএনপি) এর একজন রাজনীতিবিদ। তিনি বিএনপির জাতীয় স্থায়ীকমিটির অন্যতম সদস্য।  তিনি ২০০১-২০০৬ পর্যন্ত বাংলাদেশ সরকারের সংস্কৃতি বিষয়ক মন্ত্রণালয়ের প্রতিমন্ত্রী হিসেবে দায়িত্ব পালন করেছেন।   ব্যাকগ্রাউন্ড  সেলিমা রহমানের পিতা বিচারপতি আব্দুল জব্বার খান। তিনি ছিলেন পাকিস্তান জাতীয় পরিষদের সাবেক স্পিকার। তার ভাইবোনদের মধ্যে সাংবাদিক ও কলামিস্ট  সাদেক খান,  কবি আবু জাফর ওবায়দুল্লাহ, সাংবাদিক ও সরকারের মন্ত্রী এ জে এম এনায়েতুল্লাহ খান, তৃতীয় হাসিনা মন্ত্রিসভার মন্ত্রী রাশেদ খান মেনন, ফটোগ্রাফার অ্যালেন খান এবং নিউ এইজ পত্রিকার প্রকাশক শহীদুল্লাহ খান বাদল।   কর্মজীবন  সেলিমা রহমান বিএনপির যুগ্ম মহাসচিব ও ভাইস-চেয়ারম্যান হিসেবে দায়িত্ব পালন করেছেন।  বেশ কয়েকবার তাকে গ্রেফতার করা হয়েছিল। এপ্রিল ২০১২ সালে ফৌজদারী কার্যবিধি ৫৪ ধারার অধীনে, ডিসেম্বর ২০১৩,, জানুয়ারী ২০১৪ রমনা থানার গাড়ি পোড়ানোর মামলায়, আগস্ট ২০১৫ পুলিশকে মারধরের জন্য,, এবং সেপ্টেম্বর ২০১৬  একটি বাসে অগ্নিসংযোগ করার জন্য।   তথ্যসূত্র    বহিঃসংযোগ     বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:আবদুল জব্বার খানের পরিবার বিষয়শ্রেণী:জীবিত ব্যক্তি বিষয়শ্রেণী:বাংলাদেশের মন্ত্রী বিষয়শ্রেণী:খালেদা জিয়ার দ্বিতীয় মন্ত্রিসভার সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:মজুমদার–জিয়া পরিবার বিষয়শ্রেণী:বাংলাদেশের নারী মন্ত্রী বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:বরিশাল জেলার রাজনীতিবিদ
কোনও ব্যক্তির কোমর-উচ্চতা অনুপাত বলতে কোনও নির্দিষ্ট এককে (যেমন ইঞ্চি বা সেন্টিমিটার এককে) কোমরের বেড় বা পরিধির পরিমাপকৃত মানকে ঐ ব্যক্তির উচ্চতার পরিমাপকৃত মান (একই এককে) দিয়ে ভাগ করলে ০ ও ১-এর মধ্যবর্তী যে এককবিহীন ভগ্নাংশটি পাওয়া যায়, তাকে বোঝায়। যেমন কোনও ব্যক্তির পরিমাপকৃত উচ্চতা যদি ৫ ফুট ১০ ইঞ্চি (=অর্থাৎ ৭০ ইঞ্চি) হয় এবং তার কোমরের পরিমাপকৃত পরিধি বা বেড় যদি ৩৫ ইঞ্চি হয়, তাহলে তার কোমর-উচ্চতা অনুপাত হলো ৩৫ ইঞ্চি ÷ ৭০ ইঞ্চি = ০.৫।  কোমর-উচ্চতা অনুপাতটি দিয়ে কোনও ব্যক্তির দেহে মেদ বা স্নেহপদার্থের বিতরণ সম্পর্কে ধারণা করা যায়। যদি কারও কোমর-উচ্চতা অনুপাত বেশি হয়, তাহলে তার অতিশয় মেদবাহুল্য অর্থাৎ অতিস্থূলতাজনিত কারণে হৃৎপিণ্ড ও রক্তসংবহনতন্ত্রের রোগ হবার ঝুঁকি বেশি থাকে। কোমর-উচ্চতা অনুপাতের সাথে ঔদরিক অতিস্থূলতা অর্থাৎ পেটে ও তলপেটে মাত্রাতিরিক্ত মেদবাহুল্যের সরাসরি সম্পর্ক আছে।  আট বছর ধরে ১১ হাজার ব্যক্তির উপরে পরিচালিত একটি গবেষণার ফলাফল ২০১০ সালে প্রকাশিত হয়, যাতে গবেষকেরা এই সিদ্ধান্তে উপনীত হন যে বহুল প্রচলিত দেহ ভর সূচক (বডি ম্যাস ইনডেক্স, Body mass index) অপেক্ষা কোমর-উচ্চতা অনুপাতটি হৃৎপিণ্ড অকেজো হওয়া (হার্ট অ্যাটাক), পক্ষাঘাত (স্ট্রোক) বা মৃত্যুর ঝুঁকি পরিমাপ করার ক্ষেত্রে অধিকতর উন্নত একটি নির্দেশক। তবে ২০১১ সালে প্রকাশিত একটি ১৩ বছরব্যাপী (৬০ হাজার ব্যক্তির উপরে পরিচালিত) গবেষণার ফলাফল অনুসারে কোমর-নিতম্ব অনুপাত (দেহ ভর সূচকের সাথে সামঞ্জস্য রেখে) রক্ত সরবরাহে বিঘ্নের কারণে সৃষ্ট হৃদরোগের ফলে মৃত্যু ভবিষ্যদ্বাণী করার ক্ষেত্রে একটি উন্নততর নির্দেশক।  সাধারণত কোমর-উচ্চতা অনুপাত যদি ০.৫-এর বেশি হয়, তাহলে সেটিকে উচ্চ ঝুঁকি নির্দেশকারী সঙ্কটজনক মান হিসেবে গণ্য করা যায়। ২০১০ সালে কোমর-উচ্চতা অনুপাতের উপরে পরিচালিত বিভিন্ন গবেষণার একটি পর্যালোচনাতে বলা হয় যে "কোমর-উচ্চতা অনুপাত সম্ভবত সুবিধাজনক কারণ এটির জন্য বয়স, লিঙ্গ বা জাতিভিত্তিক সীমান্ত মানের কোনও প্রয়োজন হয় না।""WHtR may be advantageous because it avoids the need for age-, sex- and ethnic-specific boundary values"..  ৪০ বা তার কম বয়সীদের জন্য সঙ্কটজনক মান হল ০.৫; ৪০-৫০ বছর বয়সী ব্যক্তিদের জন্য সঙ্কটজনক মান ০.৫ থেকে ০.৬-এর মধ্যে অবস্থিত; অন্যদিকে ৫০-ঊর্ধ্ব বয়সী ব্যক্তিদের জন্য সঙ্কটজনক মানটি ০.৬ বা এর বেশি হয়।  তথ্যসূত্র  বিষয়শ্রেণী:অতিস্থূলতা বিষয়শ্রেণী:দেহের আকৃতি বিষয়শ্রেণী:চিকিৎসাবৈজ্ঞানিক নিদর্শন বিষয়শ্রেণী:মানবমিতি
thumb|Bobby Riggs at 1939 Wimbledon Championships রবার্ট লেরিমোর রিগস্‌ মার্কিন যুক্তরাষ্ট্রের একজন প্রখ্যাত লন টেনিস খেলোয়াড়; যিনি টেনিস বিশ্বে ববি রিগস্‌ নামেই সমধিক পরিচিত। তিনি ১৯৪১, ১৯৪৬ ও ১৯৪৭ সালে টেনিস খেলোয়াড়েদের বিশ্ব রেঙ্কিং-এ ১ নং খেলোয়াড় ছিলেন।United States Lawn Tennis Association (1972). Official Encyclopedia of Tennis (First Edition), p. 425. রিগস্‌ তার খেলোয়াড়ী জীবনে টেনিসের গ্রান্ড স্লাম টুর্নামেন্টের ৩ টি একক, ১ টি দ্বৈত এবং ২ টি মিশ্র দ্বৈত খেতাব জয়ী হয়েছেন। তিনি ১৯৭৩ সালে লিঙ্গের যুদ্ধ নামক টেনিস ম্যাচে বিলি জিন কিং -এর নিকট পরাজিত হন।   ব্যক্তিগত তথ্য  ববি রিগস্‌ ১৯১৮ সালের ২৫ ফেব্রুয়ারি মার্কিন যুক্তরাষ্ট্রের লস এঞ্জেলস শহরে জন্মগ্রহণ করেন এবং ৭৭ বছর বয়সে ১৯৯৫ সালের ২৫ অক্টোবর তারিখে মার্কিন যুক্তরাষ্ট্রের ক্যালিফোর্নিয়ার এনসিনিটাস শহরে মৃত্যুবরণ করেন।   জুনিয়র পর্যায়ের খেলোয়াড় হিসেবে সাফল্য    শৌখিন খেলোয়াড় হিসেবে সাফল্য    পেশাদার খেলোয়াড় হিসেবে সাফল্য    তথ্যসূত্র    উৎস     Tennis Is My Racket, by Bobby Riggs, 1949, New York    Tom LeCompte, "The 18-Hole Hustle," American Heritage Magazine, August/September 2005  Volume 56, Issue 4.      Caroline Seebohm, Little Pancho, 2009.  Pancho Gonzales, Man with a Racket, 1959.  Gardnar Mulloy, As It Was, 2009.  Los Angeles Tennis Club.  বিষয়শ্রেণী:১৯১৮-এ জন্ম বিষয়শ্রেণী:১৯৯৫-এ মৃত্যু বিষয়শ্রেণী:মার্কিন টেনিস খেলোয়াড় বিষয়শ্রেণী:উইম্বলডন বিজয়ী (প্রাক-উন্মুক্ত যুগ) বিষয়শ্রেণী:মার্কিন পুরুষ টেনিস খেলোয়াড় বিষয়শ্রেণী:দ্বিতীয় বিশ্বযুদ্ধের মার্কিন নৌ কর্মকর্তা বিষয়শ্রেণী:ক্যালিফোর্নিয়ায় ক্যান্সারে মৃত্যু বিষয়শ্রেণী:আন্তর্জাতিক টেনিসের হল অব ফেমে প্রবেশকারী বিষয়শ্রেণী:মার্কিন যুক্তরাষ্ট্রের জাতীয় চ্যাম্পিয়ন (টেনিস) বিষয়শ্রেণী:পুরুষদের এককে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:মিশ্র দ্বৈতে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:পুরুষদের দ্বৈতে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
local data = {} -- information about other templates used by module data.templates = { flagged_team_link = 'fb' } -- general information about ranking and website being cited data.source = {     url = 'https://www.icc-cricket.com/rankings/womens/team-rankings/t20i',   title = 'ICC T20I Team Rankings (Women)',  website = 'ICC' } -- date of latest update and previous one for movement data.updated  = {  day =11,  month = 'January',  year =2021 } data.previous = {  day =11,  month = 'January',   year =2021 } -- see 'Generating code' section on doc page for how to update the rankings data.rankings = {            { 'অস্ট্রেলিয়া', 1, 0, 291 },            { 'ইংল্যান্ড', 2, 0, 280 },            { 'ভারত', 3, 0, 270 },            { 'নিউজিল্যান্ড', 4, 0, 269 },            { 'দক্ষিণ আফ্রিকা', 5, 0, 249 },            { 'ওয়েস্ট ইন্ডিজ', 6, 0, 236 },            { 'পাকিস্তান ', 7, 0, 230 },            { 'শ্রীলঙ্কা', 8, 0, 202 },            { 'বাংলাদেশ', 9, 0, 192 },            { 'আয়ারল্যান্ড', 10, 0, 168 },            { 'থাইল্যান্ড', 11, 0, 159 },            { 'জিম্বাবুয়ে', 12, 0, 156 },            { 'স্কটল্যান্ড', 13, 0, 149 },            { 'নেপাল', 14, 0, 132 },            { 'পাপুয়া নিউগিনি', 15, 0, 129 },            { 'সামোয়া', 16, 0, 125 },            { 'সংযুক্ত আরব আমিরাত', 17, 0, 121 },            { 'উগান্ডা', 18, 0, 120 },            { 'তানজানিয়া', 19, 0, 108 },            { 'ইন্দোনেশিয়া', 20, 0, 87 },            { 'নেদারল্যান্ডস', 21, 0, 83 },            { 'কেনিয়া', 22, 0, 82 },            { 'নামিবিয়া', 23, 0, 69 },            { 'হংকং', 24, 0, 67 },            { 'জার্মানি', 25, 0, 66 },            { 'চীন', 26, 0, 63 },            { 'ব্রাজিল', 27, 0, 54 },            { 'ভানুয়াতু', 28, 0, 54 },            { 'জাপান', 29, 0, 52 },            { 'ফ্রান্স', 30, 0, 48 },            { 'মার্কিন যুক্তরাষ্ট্র', 31, 0, 47 },            { 'বেলিজ', 32, 0, 45 },            { 'আর্জেন্টিনা', 33, 0, 44 },            { 'রুয়ান্ডা', 34, 0, 43 },            { 'মিয়ানমার', 35, 0, 42 },            { 'কুয়েত', 36, 0, 42 },            { 'সিয়েরা লিওন', 37, 0, 41 },            { 'মালয়েশিয়া', 38, 0, 40 },            { 'জার্সি', 39, 0, 40 },            { 'বতসোয়ানা', 40, 0, 39 },            { 'নাইজেরিয়া', 41, 0, 32 },            { 'ওমান', 42, 0, 26 },            { 'ভুটান', 43, 0, 23 },            { 'দক্ষিণ কোরিয়া', 44, 0, 18 },            { 'মালাউই', 45, 0, 16 },            { 'চিলি', 46, 0, 12 },            { 'সিঙ্গাপুর', 47, 0, 10 },            { 'কোস্টারিকা', 48, 0, 10 },            { 'মোজাম্বিক', 49, 0, 7 },            { 'মেক্সিকো', 50, 0, 5 },            { 'অস্ট্রিয়া', 51, 0, 1 },            { 'নরওয়ে', 52, 0, 0 },            { 'লেসোথো', 53, 0, 0 },            { 'ফিজি', 54, 0, 0 },            { 'মালি', 55, 0, 0 },            { 'পেরু', 56, 0, 0 }, } return data
thumb|upright=1.5|দ্য ড্রিমার্স (চলচ্চিত্র) এর থিয়েটার মুক্তির পোস্টার দ্য ড্রিমার্‌স (ইংরেজি ভাষায়: The Dreamers) ব্রিটেন ও ফ্রান্সের যৌথ প্রযোজনায় নির্মীত নাট্য চলচ্চিত্র যা ২০০৩ সালে মুক্তি পায়। ছবিটির পরিচালক বেরনার্দো বেরতোলুচ্চি। এর চিত্রনাট্য লেখা হয়েছে Gilbert Adair এর উপন্যাস দ্য হলি ইনোসেন্ট্‌স অবলম্বনে। চিত্রনাট্য অবশ্য Adair নিজেই লিখেছেন। ভাই-বোনের মধ্যে খুব অন্তরঙ্গ সংসর্গ, নগ্নতা ও সামাজিক ট্যাবু হিসেবে বিবেচিত যৌন সম্পর্ক প্রদর্শনের জন্য যুক্তরাষ্ট্রে এর রেটিং ছিল এনসি-১৭। অবশ্য ইতালিতে এই একই ছবির রেটিং ছিল ভিএম১৪।   কাহিনিসূত্র  মার্কিন এক্সচেঞ্জ ছাত্র ম্যাথিউ ফরাসি ভাষা শেখার জন্য প্যারিসে আসে। আসার পর এ পর্যন্ত তার সাথে কারও বন্ধুত্ব হয়নি। সে সিনেমা, বিশেষত ক্লাসিক সিনেমার খুব ভক্ত। এই সুবাদে নিয়মিতই Cinémathèque Française এ যায়। এই থিয়েটারেই তার সাথে দুই ভাই-বোন থেও এবং ইসাবেল এর পরিচয় হয়। তাদের বন্ধুত্ব খুব দ্রুত গাঢ় হয়ে উঠে। একসময় সে থেও এবং ইসাবেল এর অতিরিক্ত অন্তরঙ্গ সম্পর্কের বিষয়টি টের পায়। এমনকি এই ভাই-বোন সম্পূর্ণ নগ্ন হয়ে এক বিছানায় রাত্রি যাপন করে। কিন্তু তাদের মধ্যে কোন রতিক্রিয়া চলেনি। একসময় ম্যাথিউ ও ইসাবেল এর মধ্যে যৌন সম্পর্ক গড়ে উঠে। ধীরে ধীরে ম্যাথিউ ভাই-বোন দুজনেরই প্রেমে পড়ে যায়। তারা সমাজ থেকে বিচ্ছিন্ন হয়ে বাসায় অন্তর্মুখী জীবন যাপন করতে থাকে। চলমান ছাত্র আন্দোলনকে এড়িয়ে চলে। কিন্তু একসময় বাস্তবতার মুখোমুখী হতে বাধ্য হয়। বাস্তবতা তাদের অন্তর্মুখী নিবিঢ় সম্পর্ক ভেঙে দেয়।   চরিত্রসমূহ   মাইকেল পিট - ম্যাথিউ  এভা গ্রিন - ইসাবেল  লুইস গারেল - থেও  বিষয়শ্রেণী:বেরনার্দো বেরতোলুচ্চি পরিচালিত চলচ্চিত্র বিষয়শ্রেণী:উপন্যাস থেকে চলচ্চিত্র বিষয়শ্রেণী:ফরাসি চলচ্চিত্র বিষয়শ্রেণী:ব্রিটিশ চলচ্চিত্র বিষয়শ্রেণী:২০০০-এর দশকের নাট্য চলচ্চিত্র‎ বিষয়শ্রেণী:অজাচার বিষয়শ্রেণী:২০০৩-এর চলচ্চিত্র বিষয়শ্রেণী:ফরাসি আদিরসাত্মক নাট্য চলচ্চিত্র বিষয়শ্রেণী:ফরাসি ভাষার চলচ্চিত্র বিষয়শ্রেণী:প্যারিসের পটভূমিতে চলচ্চিত্র বিষয়শ্রেণী:ইংরেজি ভাষার ফরাসি চলচ্চিত্র বিষয়শ্রেণী:ব্রিটিশ উপন্যাস অবলম্বনে চলচ্চিত্র বিষয়শ্রেণী:১৯৬৮-এর পটভূমিতে চলচ্চিত্র বিষয়শ্রেণী:ফরাসি বহুভাষিক চলচ্চিত্র বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র
মাতা আর্মেনিয়া ( ) আর্মেনিয়া রাষ্ট্রের কল্পিত নারীরূপ। আর্মেনিয়ার রাজধানী ইয়েরেভান শহরের ভিক্টরি পার্কে এই নারীরূপের একটি মূর্তি স্থাপিত রয়েছে।  ইয়েরভানের মূর্তি দ্বিতীয় বিশ্বযুদ্ধের জয়ের স্মরণে নির্মিত যোসেফ স্তালিনের মূর্তিকে সরিয়ে আরা হারুত্যুন্যান নির্মিত মাতা আর্মেনিয়ার মূর্তি বসানো হয়। ১৯৬২ সালের বসন্তকালে স্তালিনের মুর্তিকে সরানোর সময় একজন সৈনিক মারা যান এবং বহু লোক আহত হন। মাতা আর্মেনিয়ার মূর্তির উচ্চতা ২২ মিটার এবং ভিত্তিভূমি সহ উচ্চতা ৫১ মিটার। মূর্তিটি হাতুড়ি দ্বারা পেটানো তামা দ্বারা এবং পাদদেশটি ব্যাসল্ট দ্বারা নির্মিত।  তথ্যসূত্র  বিষয়শ্রেণী:ইয়েরেভানের ভবন ও স্থাপনা বিষয়শ্রেণী:ইয়েরেভানের দর্শনীয় স্থান
কুন কাস্টেলস (; জন্ম: ২৫ জুন ১৯৯২) হলেন একজন বেলজীয় পেশাদার ফুটবল খেলোয়াড়। তিনি বর্তমানে জার্মান ক্লাব ভলফসবুর্গ এবং বেলজিয়াম জাতীয় দলের হয়ে গোলরক্ষক হিসেবে খেলেন।  ২০০৭ সালে, কাস্টেলস বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২০ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।  প্রারম্ভিক জীবন কুন কাস্টেলস ১৯৯২ সালের ২৫শে জুন তারিখে বেলজিয়ামের বনহেইডেনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কাস্টেলস বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০৭ সালে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৭ বছরে ৩৭ ম্যাচে অংশগ্রহণ করেছেন।  ২০২০ সালের ৮ই সেপ্টেম্বর তারিখে, ২৮ বছর, ২ মাস ও ১৪ দিন বয়সে, বাম পায়ে ফুটবল খেলায় পারদর্শী কাস্টেলস আইসল্যান্ডের বিরুদ্ধে অনুষ্ঠিত ২০২০–২১ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৩ নম্বর জার্সি পরিধান করে খেলেছিলেন। ম্যাচটি বেলজিয়াম ৫–১ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে কাস্টেলস সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল বেলজিয়াম  ২০২০  ১  ০ ২০২১  ২  ০ ২০২২  ১  ০ সর্বমোট  ৪  ০  তথ্যসূত্র  বহিঃসংযোগ                       বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:বেলজীয় পুরুষ ফুটবলার বিষয়শ্রেণী:ফুটবল গোলরক্ষক বিষয়শ্রেণী:রয়্যাল রেসিং ক্লাব খেংকের খেলোয়াড় বিষয়শ্রেণী:টিএসজি ১৮৯৯ হফেনহাইমের খেলোয়াড় বিষয়শ্রেণী:ভেয়ার্ডার ব্রেমেনের খেলোয়াড় বিষয়শ্রেণী:ভিএফএল ভলফসবুর্গের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:টিএসজি ১৮৯৯ হফেনহাইম ২-এর খেলোয়াড় বিষয়শ্রেণী:বেলজিয়ামের আন্তর্জাতিক যুব ফুটবলার বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার বিষয়শ্রেণী:বেলজীয় প্রবাসী পুরুষ ফুটবলার বিষয়শ্রেণী:জার্মানিতে প্রবাসী ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:বেলজিয়ামের আন্তর্জাতিক ফুটবলার বিষয়শ্রেণী:রেগিওনাললিগার খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:আল কাদসিয়াহ ফুটবল ক্লাবের খেলোয়াড়